Bestyrelsen for det vesthimmerlandske cykelhold Team Concordia holder mandag aften møde om holdets toprytters samarbejde med en omstridt italiensk læge, og meget tyder på, at rytteren tvinges til at stoppe samarbejdet.

- Vi vil ikke have nogen forbindelse til doping. Derfor er min indstilling, at samarbejdet skal ophøre, siger Mogens Kristensen, som er bestyrelsesmedlem i Team Concordia. Tidligere på dagen meldte holdets pressechef Jørgen Foder, som også er far til Daniel Foder, ud, at holdet ikke så nogen problemer i samarbejdet med Michele Ferrari, som flere gange er kædet sammen med doping. Daniel Foder ser heller ingen problemer i samarbejdet. Han afviser, at kende noget til Ferraris doping-rygter. - Jeg har ikke set nogert eller hørt noget. Det vigtigste må være hvad jeg står for, og hvis jeg ikke skulle samarbejde med nogen som havde et dårligt ry i cykelsporten, så var der ikke ret mange tilbage, sagde han mandag formiddag til TV2/NORD. TV2/NORD følger bestyrelsesmødet i Farsø. Se sidste nyt i vores udsendelsen kl. 19.30.